జితేంద్ర ముఖియా

జితేంద్ర కుమార్ ముఖియా ( నేపాలీ: जितेन्द्र मुखिया ; జననం 22 నవంబర్ 1992) నేపాల్ దేశానికి చెందిన అంతర్జాతీయ క్రికెట్ ఆటగాడు. ఆయన కుడిచేతి బ్యాట్స్‌మన్, కుడిచేతి మీడియం-ఫాస్ట్ బౌలర్. జితేంద్ర నవంబర్ 2013లో డెన్మార్క్‌తో జరిగిన మ్యాచ్‌లో నేపాల్ తరపున అరంగేట్రం చేశాడు. 

జితేంద్ర కుమార్ ముఖియా నేషనల్ లీగ్‌లో నేపాల్ ఆర్మీ క్లబ్, నేపాల్ ప్రీమియర్ లీగ్ పంచకన్య తేజ్, ఎవరెస్ట్ ప్రీమియర్ లీగ్‌లో  ఖాట్మండు జికింగ్స్‌కు ప్రాతినిధ్యం వహిస్తాడు.
క్రీడా జీవితం
నేపాలీ జట్టులో అనుభవజ్ఞులైన సీమర్ల కంటే ముందు కొత్త ఫాస్ట్ బౌలింగ్ ప్రతిభ కోసం అన్వేషణలో కోచ్ పుబుడు దస్సనాయకే జితేంద్ర ముఖియాను మొదట ఎంపిక చేశాడు .  ఆయనను ఏసీసీ ఎమర్జింగ్ టీమ్స్ కప్ 2013 కోసం జట్టుతో ప్రాక్టీస్ చేయడానికి సింగపూర్‌కు పంపబడినప్పటికీ తుది జట్టులో ఎంపికలో కాలేదు. ఆయన దేశీయ సర్క్యూట్‌లో నిరంతరం మంచి ప్రదర్శనలు ఇవ్వడం ద్వారా యూఏఈలో జరిగిన 2013 ఐసీసీ వరల్డ్ ట్వంటీ20 క్వాలిఫైయర్  కి జట్టులోకి ఎంపికయ్యాడు.

జితేంద్ర ముఖియా జాతీయ జట్టులోని అనేక మంది ఇతర ఆటగాళ్ల మాదిరిగా కాకుండా నేపాల్ తరఫున ఏ వయసు గ్రూపు జట్లలో భాగం కాలేదు, కానీ అతని విజయం దీనితోనే పరిమితం కాలేదు. తన దేశం తరపున తన మొదటి టోర్నమెంట్ ఆడుతూ మొత్తం 11 వికెట్లు పడగొట్టి జట్టులో స్ట్రైక్ బౌలర్‌గా తన సత్తా చాటాడు. ఆయన 2013 ఐసీసీ వరల్డ్ ట్వంటీ20 క్వాలిఫైయర్‌లో కీలకమైన మ్యాచ్‌లలో హాంకాంగ్, బెర్ముడాపై 3 చొప్పున,   డెన్మార్క్ & కెన్యాపై 2 చొప్పున వికేతాలను తీశాడు.

జితేంద్ర ముఖియా 2014 ఐసిసి వరల్డ్ ట్వంటీ20లో 4 వికెట్లు తీసి, ఆఫ్ఘనిస్తాన్‌తో జరిగిన మ్యాచ్‌లో 3 ముఖ్యమైన వికెట్లు తీసి మ్యాన్ ఆఫ్ ది మ్యాచ్ అవార్డును గెలుచుకున్నాడు.
మూలాలు

వర్గం:1992 జననాలు
వర్గం:నేపాల్ క్రికెట్ క్రీడాకారులు
వర్గం:నేపాల్ టీ20 క్రికెట్ క్రీడాకారులు
వర్గం:నేపాల్ వ్యక్తులు